CELEX: 32014R1216
Language: et
Date: 2014-11-11 00:00:00
Title: Komisjoni rakendusmäärus (EL) nr 1216/2014, 11. november 2014 , teatavate kaupade klassifitseerimise kohta kombineeritud nomenklatuuris

14.11.2014   
            
            
               ET
            
            
               Euroopa Liidu Teataja
            
            
               L 329/14
            
         KOMISJONI RAKENDUSMÄÄRUS (EL) nr 1216/2014,
   11. november 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. november 2014
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Elektrooniline seade mõõtmetega ligikaudu 10 × 4 × 1 cm, millel on muu hulgas järgmised komponendid:
                  
                              —
                           
                           
                              protsessor,
                           
                        
                              —
                           
                           
                              1 GB süsteemimälu,
                           
                        
                              —
                           
                           
                              4 GB sisemälu,
                           
                        
                              —
                           
                           
                              sisseehitatud moodul traadita Interneti-ühenduse jaoks.
                           
                        Seadmel on järgmised liidesed:
                  
                              —
                           
                           
                              HDMI,
                           
                        
                              —
                           
                           
                              USB,
                           
                        
                              —
                           
                           
                              mikro-USB,
                           
                        
                              —
                           
                           
                              mikro-SDHC.
                           
                        Seade ei sisalda videotuunerit.
                  Kui seade ühendatakse teleri või monitoriga, võimaldab see kasutajal juurdepääsu internetile, näiteks e-kirjade vahetamiseks, videote vaatamiseks, mängude mängimiseks või tarkvararakenduste allalaadimiseks. Samuti on seade võimeline mälukaardilt või USB mälupulgalt taasesitama multimeediafaile, nagu videoid, fotosid ja muusikat.
               
               
                  8528 71 91
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 c ja 6, grupi 85 lisamärkusega 3 ning CN-koodide 8528, 8528 71 ja 8528 71 91 sõnastusega.
                  Vastavalt XVI jaotise märkusele 3 on seade ette nähtud kahe või enama üksteist täiendava või asendava funktsiooni täitmiseks (rubriigi 8471 automaatne andmetöötlus, rubriigi 8517 telekommunikatsioon, rubriigi 8521 videotaasesitus ja rubriigi 8528 televisiooni vastuvõtt). Seadme põhifunktsiooni ei ole võimalik kindlaks määrata, kuna kõik selle funktsioonid on seadme kasutamisel ühevõrra tähtsad. Seepärast tuleb seade klassifitseerida rubriiki, mis on seda võrdsel määral kirjeldavate rubriikide numbrilises järjestuses kõige viimane. Seetõttu ei või seadet klassifitseerida rubriikidesse 8471, 8517 või 8521.
                  Kuna seade ei sisalda videotuunerit ja võimaldab interaktiivset teabevahetust, tuleb see klassifitseerida CN-koodi 8528 71 91 alla kui mikroprotsessoripõhine seade, millel on modem Interneti-ühenduseks, interaktiivse infovahetuse funktsioon ja mis on võimeline vastu võtma televisioonisignaali (nn sidefunktsiooniga teleriboksid (set-top
                     boxes), sh need, millel on salvestamis- või taasesitusfunktsiooni seade, tingimusel, et säilivad sidefunktsiooniga teleriboksi põhiomadused).